kan jeg kræve erstatning af sælger for fejl/mangler ved mit hus, hvis jeg har fravalgt at købe en ejerskifteforsikring?
hvis sælgeren har opfyldt sine forpligtelser, dvs. har fremlagt en gyldig tilstands- og el-installations rapport, et tilbud på en ejerskifteforsikring og tilbudt at betale halvdelen af ejerskifteforsikringen, slipper han/hun for størstedelen af sit 10-årige sælgeransvar. det gælder også, selvom køberen fravælger ejerskifteforsikringen. sælgeren slipper dog ikke for sit juridiske ansvar, hvis han/hun har handlet svigagtigt eller groft uagtsomt, fx undladt at fortælle om et mangelfuldt forhold. i praksis sker det kun i sjældne tilfælde.

